Hove leir

Hove leir, i dag Hove Leirsenter, er et leirsted og turistmål på Tromøy utenfor Arendal. Leiren har hatt ulike bruksområder siden den ble anlagt av okkupasjonsmakten i 1941 på området til Hove gård. Leiren eies av Arendal kommune.

Militærleir
Leiren ble anlagt av tyske styrker i 1941 med både betalt og tvunget arbeidskraft. Leiren var i begynnelsen rekruttskole for luftvernartilleri. I 1944 ble 14. avdeling av Luftnachrichten Regiment overført til Hove leir. Styrken utgjorde en viktig del av luftvarslingssystemet langs Atlanterhavsvollen.Lager Tromøy - med sauna og "kasino", Avtrykk.no, 01.12.2016

Rekruttskole
Etter krigen ble leiren overtatt av det norske forsvaret. Luftforsvarets rekruttskole for luftvernartilleriet hold til her frem til 1964. 

Sommerleirer
Etter at forsvaret hadde forlatt leiren, fungerte den som sommerleir for ulike interesseorganisasjoner. I 1967 blant annet som politisk sommerleir for Sosialistisk Ungdomsfylking (SUF) og AKP-ml.Hove Leir- fra krig til rock , www.aaks.no, 03.11.2015

Asylmottak
I 1989 åpnet Statens mottaksstasjon for asylsøkere på Hove leir. Med fullt belegg kunne asylmottaket ta i mot 108 personer.Flyktningene på Hove, Avtrykk.no, 04.11.2015 Samme år ble Arne Myrdal arrestert med 5 kilo dynamitt i bilen. Myrdal var leder for Folkebevegelsen Mot Innvandring og hadde planer om å sprenge bygningene til det planlagte asylmottaket. Myrdal fikk et års fengsel for å ha oppbevart sprengstoff i den hensikt å begå straffbare handlinger. Hove leir fungerte som asylmottak frem til 2006.

Et midlertidig mottak ble reetablert åpnet i Hove leir 1. oktober 2015 i forbindelse med mottak av flyktninger fra det krigsherjede Syria.  

I dag er Hove leirsenter et yndet arrangementssted for en rekke organisasjoner, i tillegg til at det tilbys overnatting for ferie og fritidsmarkedet. På stedet er det leirskole og en rekke aktiviteter for store og små.

Arkivmateriale
Arkivmateriale etter asylmottaket på Hove leir befinner seg på KUBEN i Arendal. Arkivet omfatter møtebøker og saksarkiv for perioden 1989-2006. 

Referanser

Se også
 Hove
 Hove gård
 Hovefestivalen

Eksterne lenker


Kategori:Nedlagte norske militærleirer‎
Kategori:Asylmottak
Kategori:Byggverk i Arendal
Kategori:Kultur i Arendal